钦定古今图书集成/明伦汇编/官常典/第719卷 > 王海宾
## 钦定古今图书集成/明伦汇编/官常典/第719卷 > 王海宾

按《册府元龟》，“海宾为太子右卫率、丰安军使，以骁勇
闻。元宗开元二年七月，吐蕃入寇，朝廷以薛讷摄左
羽林将军，为陇右防御使御之，以海宾为先锋。及贼
至渭川西界阶驿，苦战胜之，杀获甚众。诸将嫉其功，
按兵不救，海宾没于阵，大军乘其势击而败之，斩首
一万七千级，获马七万五千匹，牛羊十四万头。帝闻”
而怜之，诏赠左金吾大将军。